**First House** er et norsk kommunikasjons- og rådgivningsselskap som startet sin virksomhet mandag 4. januar 2010. Selskapet ble kjent for offentligheten allerede i oktober 2009, gjennom medieoppslag om at en rekke topp-politikere hadde gått sammen om å etablere dette selskapet. Selskapet leverer rådgivning innen finansiell og politisk kommunikasjon, virksomhetskommunikasjon, lederkommunikasjon, posisjonering, krise- og mediehåndtering. 

Selskapet er strukturert som et partnerskap. Daglig leder i First House per 2019 er Per Høiby og styreleder per 2019 er Kari Holm Hejna. Selskapet har 16 partnere av totalt 33 ansatte. Videre har selskapet tilknyttet om lag ti industrielle[*klargjør*] rådgivere som assosierte partnere. Sigbjørn Aanes, som er tidligere statssekretær for statsminister Erna Solberg, er en av partnerne i selskapet. Geir Arne Drangeid, Hans-Christian Vadseth, Kari Holm Hejna, Ketil Lindseth, Leif Monsen, Cecilie Ditlev-Simonsen, Per Høiby og Ole Berget er også partnere i selskapet.

Selskapet har jevnlig fått oppmerksomhet i media, særlig for sine ansettelser av tidligere politikere. I *Dagsavisen* den 29. mars 2012 ble First House brukt av tidligere statsminister Thorbjørn Jagland som et eksempel på en ikke-demokratisk maktansamling. I mai 2014 kom Aftenpostens Harald Stanghelle med påstander om av First House skal ha vært engasjert av Kina eller «kinesiske interesser» for å sverte Thorbjørn Jagland og å påvirke sammensetningen av Den Norske Nobelkomite. First avviste dette, og klagde Stanghelle inn til PFU. Tirsdag 23. september slo Pressens Faglige Utvalg fast at Aftenposten brøt god presseskikk i en kommentarartikkel om selskapet. First House klaget Aftenposten inn for utvalget som konkluderte med at avisa skulle gitt selskapet anledning til såkalt samtidig imøtegåelse. Men avisa ble ikke felt for sitt kildevalg fordi utvalget mente det tydelig fremkom i artikkelen.[]

First House ble kåret til Årets konsulentselskap i Norge i 2014 av Konsulentguiden. I 2012 vant selskapet SABRE Awards som årets nykommer i Europa, Midtøsten og Afrika (EMEA). Dette er en internasjonal konkurranse i regi av Holmes Report. Selskapet ble også nominert til Finance Consultancy of the year i 2012 av Holmes Report.[]

Selskapet har ved minst en anledning blitt kritisert for å være udemokratisk ved at de har tett tilknytning opp mot norske politikere og har hemmelighold av kundelister.

Aksjonærer
----------

Ved utgangen av 2018 var følgende personer de største aksjonærene i First House AS: 

|  |  |
| --- | --- |
| Per Høiby | 7.73% |
| Ketil Lindseth | 7.73% |
| Geir Arne Drangeid | 7.73% |
| Kari Holm Hejna | 7.73% |
| Steinar Flaa | 7.73% |
| Hans-Christian Vadseth | 7.73% |
| Sigbjørn Aanes | 7.73% |
| Cecilie Ditlev-Simonsen | 7.73% |
| Ola Bøsterud | 7.73% |

Referanser
----------

1. ↑  
«Rådgivningsselskapet MonsenHejna og First House, finansiell og corporate kommunikasjon». Randburg News. 1. oktober 2009. Arkivert fra originalen 22. januar 2011. Besøkt 7. februar 2011.
2. 1 2  «First House AS - 994575775 - Firmapresentasjon». *www.purehelp.no*. Besøkt 30. august 2019.
3. ↑  
Marianne L. Skarsgård (04.11.2009). «Høiby til First House». Hegnar Online AS. Besøkt 08.02.2011.
4. 1 2  VG - First House på hemmelig Kina-møte (22.5.2014) «Bak lukkede dører har et tyvetall av Norges mektigste næringslivsledere - og First House-partner Morten Wetland - diskutert Norges havarerte forhold til Kina».
5. ↑  Gunnar Stavrum (03.08.2010). «Hvem er til salgs?» **(norsk)**. Nettavisen. Arkivert fra originalen 2. august 2010. Besøkt 07.02.2011.
6. ↑  Gunnar Stavrum (02.08.2010). «Ingen trussel mot demokratiet» **(norsk)**. Nettavisen. Besøkt 07.02.2011. [*død lenke*]
7. ↑  «Klager Aftenposten inn for PFU». *www.vg.no*. 23. mai 2014. Besøkt 30. august 2019.
8. ↑  «Kåret til Årets konsulentselskap». *kampanje.com*. Besøkt 30. august 2019.
9. ↑  Bjørn S. Kristiansen (4. april 2018). «First House-Wara forsvarte Listhaugs hemmelige kundelister». dagsavisen.no.
10. ↑  «Proff® – Nøkkeltall, Regnskap og Roller for norske bedrifter». *aksjeeier.proff.no*. Arkivert fra originalen 12. april 2018. Besøkt 5. april 2018.

Eksterne lenker
---------------

* Offisielt nettsted Rediger på Wikidata
* (no) First House på Facebook Rediger på Wikidata

* (no) First House på LinkedIn Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |